ລັດຖະບານຈີນ ປະຕິບັດຕາມ ຄຳຮຽກຮ້ອງ ພວກຊາວບ້ານ ໃຫ້ປ່ອຍຜູ້ນຳເຂົາເຈົ້າ
ເມື່ອໝໍ່ມານີ້ ພວກ​ຊາວບ້ານ​ທີ່​ໂກດ​ແຄ້ນ ໄດ້ຂັບໄລ່​ພວກ​ເຈົ້າໜ້າ​ທີ່​ທ້ອງ​ຖິ່ນ​ ອອກ​ຈາກ​ເຂດດັ່ງກ່າວ ​ໃນ​ແຂວງ​ກວາງ​ຕຸ້ງ ແລະ​ປົກຄອງ​ຕົນ​​ເອັງ
ພວກເຈົ້າໜ້າທີ່ໃນເຂດພາກໃຕ້ຂອງຈີນ ໄດ້ຍອມຮັບເອົາຄວາມຮຽກຮ້ອງຕ້ອງການຂອງ ພວກຊາວບ້ານທີ່ປະທ້ວງໃນເຂດດັ່ງກ່າວ ໃນການຕົກລົງທີ່ບໍ່ຄ່ອຍຈະໄດ້ເຫັນກັນ ເພື່ອ ປ່ອຍຕົວພວກຜູ້ນໍາຊາວບ້ານຫລາຍຄົນ ທີ່ຖືກກັກຕົວໄວ້ນັ້ນ ພວກຜູ້ນໍາການປະທ້ວງໃນບ້ານ Wukan ໃນແຂວງກວາງຕຸ້ງທາງພາກໃຕ້ຂອງຈີນ ກ່າວ ວ່າ ເຈົ້າໜ້າທີ່ແຂວງອາວຸໂສທ່ານນຶ່ງ ບອກພວກປະທ້ວງໃນກອງປະຊຸມເມື່ອວັນພຸດມື້ນີ້ວ່າ ພວກຜູ້ນຳຊາວບ້ານສາມຄົນທີ່ຖືກກັກຕົວໄວ້ນັ້ນ ຈະຖືກປ່ອຍໃນບໍ່ເທົ່າໃດມື້ຕໍ່ໜ້ານີ້ ໃນຫລາຍອາທິດຜ່ານມາໝໍ່ໆນີ້ ພວກຊາວບ້ານທີ່ໂກດແຄ້ນ ໄດ້ພາກັນຂັບ ໄລ່ພວກເຈົ້າ ໜ້າທີ່ທ້ອງຖິ່ນອອກຈາກເຂດດັ່ງກ່າວໃນແຂວງກວາງຕຸ້ງແລະໄດ້ທຳການປົກຄອງຕົນເອງ ຕັ້ງແຕ່ນັ້ນມາ ພວກຊາວບ້ານຈຸດັ່ງກ່າວ ທວງໃຫ້ປ່ອຍພວກຜູ້ນໍາຊາວບ້ານຈຳນວນນຶ່ງ ແລະປະທ້ວງຕໍ່ ການຕາຍຂອງຜູ້ນໍາຊາວບ້ານຄົນນຶ່ງໃນຂະນະທີ່ຢູ່ໃນຄວາມຄຸ້ມຄອງຂອງຕໍາຫລວດນັ້ນ ພວກຊາວບ້ານກ່າວວ່າ ຜູ້ກ່ຽວຖືກທຸບຕີ ໃນຂະນະທີ່ພວກຕໍາຫລວດເວົ້າວ່າຜູ້ກ່ຽວຕາຍ ຍ້ອນຫົວໃຈວາຍ ຄວາມຕຶງຄຽດຕ່າງໆເກີດຂຶ້ນເທື່ອທໍາອິດໃນໝູ່ບ້ານຫາປາແຫ່ງນີ້ໃນເດືອນກັນຍາຜ່ານມາ ເວລາພວກຊາວບ້ານເລີ່ມປະທ້ວງໃນສິ່ງທີ່ພວກເຂົາເຈົ້າໃຫ້ເຫັນວ່າເປັນການຍຶດເອົາທີ່ດິນ ຢ່າງຜິດກົດໝາຍ ແລະການສໍ້ລາດບັງ ຫລວງຂອງພວກເຈົ້າໜ້າທີ່ທ້ອງຖິ່ນ ໂດຍທີ່ພວກ ຊາວບ້ານທວງໃຫ້ລັດ ຖະບານສົ່ງທີ່ດິນຂອງພວກເຂົາເຈົ້າຄືນ ໃນຮອງຮອຍອີກອັນນຶ່ງທີ່ສະແດງໃຫ້ເຫັນວ່າຄວາມເຄັ່ງຕຶງກໍາລັງເບົາບາງລົງ ຄືລັດຖະ ບານຕົກລົງທີ່ຈະຍົກເລີກການປິດກັ້ນຖະນົນຫົນທາງເພື່ອຄວບຄຸມການປະທ້ວງຂອງ ພວກຊາວບ້ານ ທີ່ບ້ານວູກັນໃນຫລາຍອາທິດຜ່ານມາໝໍ່ໆນີ້